
1. [bookmark: _Toc126333928][bookmark: _Toc335201954][bookmark: _Toc147739116]Bendra informacija
1.1. VŠĮ „Inovacijų agentūra“, juridinio asmens kodas 125447177, adresas A. J. Balčikonio g. 3, LT-08247 Vilnius, Lietuva, darbo laikas pirmadienis – penktadienis 8.00 – 17.00, pietų pertrauka 12.00 – 13.00.
1.2. Pirkimas neatliekamas naudojantis centralizuotų pirkimų katalogu, nes centralizuotų pirkimų kataloge ketinamo pirkti objekto nėra.
1.3. Stebėtojai dalyvauti Komisijos posėdžiuose nėra kviečiami.
1.4. Pirkime neleidžiama pateikti alternatyvių pasiūlymų.
1.5. Bendrosios pirkimo sąlygos yra neatskiriama šių pirkimo sąlygų dalis.
[bookmark: _Ref39426332][bookmark: _Ref39426338][bookmark: _Toc126333929]2. Pirkimo objektas
2.1 Perkančioji organizacija numato įsigyti Integruotos komunikacijos paslaugas. Reikalavimai pirkimo objektui nustatyti specialiųjų pirkimo sąlygų 1 priede.
2.2 Pirkimo objektas į dalis neskaidomas. Pirkimo apimtys, reikalavimai ir techninė specifikacija apibrėžti specialiųjų pirkimo sąlygų 1 priede. Neskaidymo pagrindimas: Paslaugomis bus viešinamos konkrečios veiklos taikant integruotos komunikacijos principą, kai siekiant maksimalaus komunikacijos efektyvumo vienas tiekėjas rūpinasi konkrečios veiklos turinio gamyba, sklaida, seka viešinimo rezultatus ir gali lengvai bei greitai koreguoti naudojamas komunikacijos priemones. Suskaidžius Pirkimo objektą į dalis ženkliai pailgėtų komunikacijos strategijos išgryninimo trukmė, paslaugų teikimo terminai. Skirtingų paslaugų tiekėjų koordinavimas reikalautų papildomų perkančiosios organizacijos išteklių ir kaštų, kas prieštarautų Viešųjų pirkimų įstatyme įtvirtintam viešųjų pirkimų tikslui bei keltų riziką netinkamai įvykdyti paslaugų pirkimo sutartį, o kartu toks įgyvendinimas būtų sudėtingas techniniu požiūriu. Pirkimo objektą suskaidant į dalis, galimai padidėtų tiekėjų siūloma kaina už paslaugas. Objektas taip pat neskaidytinas pagal rinkas, nes numatoma, kad užsienio rinkose bus atkartojama Lietuvos rinkai sukurto turinio komunikacija atliekant adaptacijas ir turinio viešinimą kitose šalyse. Išskirtinai tik užsienio rinkoms skirtą konkrečių veiklų komunikaciją Perkančioji organizacija vykdo pagal atskiras sutartis su tiekėjais.
2.3. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.4. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 
[bookmark: _Toc126333930][bookmark: _Ref39427921][bookmark: _Ref39427927][bookmark: _Ref39740354]3. Susitikimai su tiekėjais ir objekto apžiūra
3.1. Perkančioji organizacija nerengs susitikimo su tiekėjais dėl pirkimo sąlygų paaiškinimo.
[bookmark: _Ref39473754][bookmark: _Ref39473761][bookmark: _Ref39474188][bookmark: _Toc126333931]4. Tiekėjų pašalinimo pagrindai ir kvalifikacijos reikalavimai
[bookmark: _Hlk41039660]4.1. Reikalavimai dėl tiekėjo ir subtiekėjų (jei taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 3 priede. 
4.2. Tiekėjams nustatomi kvalifikacijos reikalavimai ir (arba) reikalavimai dėl kokybės vadybos sistemos ir (arba) aplinkos apsaugos vadybos sistemos standartų laikymosi ir jų atitiktį patvirtinantys dokumentai nurodyti specialiųjų pirkimo sąlygų 4 priede. 
[bookmark: _Toc126333932]5.Reikalavimai, susiję su nacionaliniu saugumu 
5.1. Pirkimui taikomos Reglamento nuostatos. Tiekėjai, teikdami pasiūlymus, tuo deklaruoja, kad jiems nėra taikomi Reglamente nustatyti ribojimai. Kilus abejonių dėl tiekėjo (ne)atitikties Reglamento nuostatoms, perkančioji organizacija iš galimo laimėtojo prašys pateikti dokumentus, įrodančius, kad jam nėra taikomi Reglamente nustatyti ribojimai.
5.2. Perkančioji organizacija nustačiusi, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus tiekėjo juos pakeisti kitais, pirkimo sąlygų reikalavimus atitinkančiais, subjektais. 
5.3. Perkančioji organizacija atmes tiekėjo pasiūlymą, jei bus tenkinama bent viena VPĮ 45 straipsnio 21 dalies 1-3 punktuose nurodytų sąlygų. Tiekėjai, teikdami pasiūlymus pirkimui, tuo deklaruoja, kad jiems nėra takoma nei viena iš VPĮ 45 straipsnio 21 dalies 1-3 punktuose nurodytų sąlygų.
5.4. Perkančiajai organizacijai kilus abejonių dėl tiekėjo (ne)atitikties VPĮ 45 straipsnio 21 dalies 1-3 punktų reikalavimams, ji prašys ekonomiškai naudingiausią  pasiūlymą pateikusio tiekėjo pateikti minėtą (ne)atitiktį patvirtinančius, VPĮ 51 straipsnio 12 dalyje nurodytus ar kitus perkančiajai organizacijai priimtinus dokumentus. Tokių dokumentų perkančioji organizacija gali prašyti bet kuriuo pirkimo procedūros metu siekdama užtikrinti tinkamą pirkimo procedūros atlikimą.
Šio skyriaus 5.3 – 5.4  punktų nuostatos taikomos tik mobilizacijos, karo, nepaprastosios padėties atveju ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl tokių nuostatų taikymo. 
[bookmark: _Ref39666794][bookmark: _Ref39666796][bookmark: _Toc126333933]6. Specialieji reikalavimai pasiūlymų rengimui ir pateikimui
6.1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:
6.1.1. CVP IS pasiūlymo lango „Tinkamumo kriterijai“ ir „Techninis“ skiltyse prisegti dokumentai ir nurodyta informacija:
 6.1.1.1. užpildyta pasiūlymo formos, pateiktos specialiųjų pirkimo sąlygų 6 priede,  dalis; 
6.1.1.2. užpildytas EBVPD (specialiųjų pirkimo sąlygų 5 priedas). Teikdamas pasiūlymą, tiekėjas patvirtina ir EBVPD tikrumą;
6.1.1.3. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);
6.1.1.4. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
6.1.1.5. pasiūlymo galiojimą užtikrinantis dokumentas (jeigu reikalaujama);
6.1.1.6. jei tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį;
6.1.1.7. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime;
6.1.1.8. dokumentai, patvirtinantys, kad ūkio subjektas, kurio pajėgumais tiekėjas remiasi, atsižvelgdamas į specialiųjų pirkimo sąlygų 4 priede nustatytus ekonominio ir finansinio pajėgumo reikalavimus, kartu su tiekėju įsipareigoja solidariai atsakyti už tiekėjo įsipareigojimų pagal sutartį vykdymą ir atlyginti bet kokią žalą, kuri kiltų dėl tiekėjo netinkamo įsipareigojimų vykdymo ar nevykdymo (jei perkančioji organizacija kelia tokius kvalifikacijos reikalavimus ir reikalauja prisiimti solidarią atsakomybę); 
6.1.1.9.  Pagal pirkimo sąlygų 8 priedo T1 kriterijų parengtas Komunikacijos planas, T2 kriterijuje reikalaujami dokumentai ir kiti techniniai dokumentai, reikalaujami pirkimo sąlygų 8 priede „Pasiūlymų ekonominio naudingumo vertinimo metodika“.

6.1.2. Antrąjį voką sudaro CVP IS pasiūlymo lango „Finansinis“ skiltyje prisegti dokumentai ir nurodyta informacija:
6.1.2.1. užpildyta ir pasirašyta pasiūlymo formos, pateiktos specialiųjų pirkimo sąlygų 9 priede, dalis, kurioje įrašoma pasiūlymo kaina ar sąnaudos.

6.2. Pasiūlymas turi būti pasirašytas elektroniniu parašu, atitinkančiu VPĮ 22 straipsnio 11 dalies 2 ir 3 punktuose nustatytus reikalavimus, tuo atveju, jei perkančioji organizacija šią prievolę nustatė CVPIS. Jeigu ši prievolė nenustatyta, laikoma, kad tiekėjas, pateikdamas pasiūlymo dokumentus per CVPIS, juos tinkamai patvirtino ir jie yra prilygintini tiekėjo pasirašytiems dokumentams.
6.3. Pasiūlymas turi būti parengtas, lietuvių arba anglų kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, esant perkančiosios organizacijos reikalavimui, turi būti pateiktas tikslus vertimas į reikalaujamą kalbą. Perkančiajai organizacijai turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą.
6.4. Bendra pasiūlymo kaina (sąnaudos), taip pat šią kainą sudarančios kainos sudedamosios dalys ar įkainiai turi būti nurodoma dviejų skaičių po kablelio tikslumu.
6.5. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM. 
7. [bookmark: _Toc91497102][bookmark: _Toc91497103][bookmark: _Toc91497104][bookmark: _Toc91497105][bookmark: _Toc91497106][bookmark: _Ref39430768][bookmark: _Ref39430779][bookmark: _Toc126333934]Pasiūlymo galiojimo užtikrinimas
7.1.  Tiekėjas užtikrina savo pasiūlymo galiojimą 3 000 Eur bauda pateikdamas pasiūlymą. 
7.2. Tiekėjas įsipareigoja sumokėti esant bent vienai iš žemiau nurodytų sąlygų per 10 (dešimt) darbo dienų nuo atitinkamos sąlygos atsiradimo:
7.2.1. Pasiūlymo galiojimo laikotarpiu tiekėjas atsisako savo pasiūlymo arba jo dalies (pasiūlyme nurodyto pirkimo objekto, jo kiekio (apimties), siūlomų kainų, tiekimo ar mokėjimo terminų, kitų pasiūlyme nurodytų sąlygų);
7.2.2. tiekėjas, perkančiajai organizacijai paprašius, netikslina ar nepateikia trūkstamų duomenų ar dokumentų apie atitiktį pirkimo dokumentų reikalavimams;
7.2.3.    perkančiajai organizacijai paprašius pagrįsti neįprastai mažą kainą, tiekėjas nepateikia jokio pagrindimo;
7.2.4.   pripažinus, kad tiekėjas pateikė ekonomiškai naudingiausią pasiūlymą ir paprašius pirkimo dalyvio pateikti aktualius dokumentus, patvirtinančius jo pašalinimo pagrindų nebuvimą, tiekėjas neteikia patvirtinančių dokumentų;
7.2.5. laimėjęs pirkimą tiekėjas atsisako sudaryti sutartį pagal šiuose pirkimo dokumentuose pateiktas sutarties sąlygas ir (ar) sutarties projektą. Jei iki perkančiosios organizacijos nurodyto laiko tiekėjas nepasirašo sutarties, laikoma, kad jis atsisakė sudaryti sutartį.
8. [bookmark: _Ref39658218][bookmark: _Ref39658226][bookmark: _Ref39658248][bookmark: _Ref39658251][bookmark: _Toc126333935][bookmark: _Ref39485250][bookmark: _Ref39485258]Elektroninis aukcionas
8.1. Perkančioji organizacija pirkime netaikys elektroninio aukciono.
9. [bookmark: _Ref39667303][bookmark: _Ref39667308][bookmark: _Toc126333936]Pasiūlymų vertinimas
9.1. Perkančioji organizacija ekonomiškai naudingiausią pasiūlymą išrenka pagal kainos ir kokybės santykį. Duomenys, kuriuos savo pasiūlyme turi pateikti tiekėjas, vertinimo kriterijai ir tvarka, pagal kurią vertinami tiekėjo pateikti duomenys, pateikiama specialiųjų pirkimo sąlygų 8 priede. 
9.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje. 
9.3. Perkančioji organizacija gali atmesti tiekėjo pasiūlymą, jeigu bus nustatytas bent vienas Bendrųjų sąlygų 18 skyriaus pasiūlymo atmetimo pagrindas ar kitais viešuosius pirkimus reglamentuojančių teisės aktų pagrindais.
9.4. Kainodara: Pirkimui taikoma fiksuoto įkainio ir sutarties vykdymo išlaidų atlyginimo kainodaros būdų derinys, pagal Viešųjų pirkimų tarnybos direktoriaus 2017-06-28 įsakymu Nr. 1S-95 patvirtintą „Kainodaros taisyklių nustatymo metodika“. 
Už tiekėjo suteiktas paslaugas, išvardintas Pirkimo specialiųjų sąlygų 9 priede, atsiskaitoma pagal minėtame priede pateiktus tiekėjo įkainius, o už tiekėjo patirtas faktines išlaidas, reikalingas ir tiesiogiai susijusias su sutarties vykdymu komunikacijos/rinkodaros/viešųjų ryšių srityje, kurias tiekėjas patirs dėl trečiųjų šalių teikiamų paslaugų, numatytų Pirkimo specialiųjų sąlygų 1 priede, atsiskaitoma pagal tiekėjo pateiktas sąskaitas faktūras. Į faktiškai patirtas išlaidas negali būti įtrauktas tiekėjo pelnas. Sutarties vykdymo metu priimami tiekėjo sprendimai, susiję su faktinėmis išlaidomis, su pirkimo vykdytoju turi būti derinami iš anksto.
9.4.1. Pirkimo specialiųjų sąlygų 9 priede nurodyta pasiūlymo palyginamoji kaina, pagal kurią bus nustatytas pirkimo laimėtojas yra tiekėjo pasiūlytų įkainių, padaugintų iš orientacinių (palyginamųjų) kiekių, suma. Pirkimo specialiųjų sąlygų 9 priede pateikti įkainiai bus įtraukiami į numatomą sudaryti sutartį, o pasiūlymo palyginamoji kaina bei prekių orientaciniai (palyginamieji) kiekiai yra skirti tik pasiūlymams palyginti ir į sutartį įtraukiami nebus;
9.4.2. Pirkimo vertė ir maksimali sutarties kaina yra nurodyta pirkimo sąlygų priedo „Sutarties projektas“, o maksimali palyginamoji vertė, kurios tiekėjų pasiūlymų palyginamosios kainos negali viršyti, yra nustatyta ir užfiksuota perkančiosios organizacijos bei CVPIS pirkimo kortelės vidiniuose dokumentuose ir nebus atskleista.
9.4.3. Esant poreikiui, perkančioji organizacija gali įsigyti paslaugų sąraše (priede Nr. 1 „Techninės specifikacijos“) nenurodytų, tačiau su pirkimo objektu susijusių paslaugų neviršijant 10 procentų pradinės sutarties vertės. Už paslaugų sąraše (priede Nr. 1 „Techninės specifikacijos“) nenurodytas, tačiau su pirkimo objektu susijusias paslaugas bus apmokėta ne didesnėmis nei užsakymo dieną tiekėjo prekybos vietoje, kataloge ar interneto svetainėje nurodytomis galiojančiomis šių paslaugų kainomis arba, jei tokios kainos neskelbiamos, tiekėjo pasiūlytomis, konkurencingomis ir rinką atitinkančiomis kainomis.
10. [bookmark: _Ref39425999][bookmark: _Ref39426005][bookmark: _Toc126333937]Sutarties sudarymas
10.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję. Sutarties sąlygos pateikiamos Pirkimo sąlygų priede „Sutarties projektas“.

